З  А П  И  С  Н  И  К

Од четириесет и првата  редовна седница на Советот на општина Чешиново-Облешево, одржана на ден 22.10.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Боби Ѓоргиев , Сане Стојанов и Славе Донев
Отсутни: Анита Колева 


Присутни и: Јорданче Костадинов– директор  О.О.У. „Климент Охридски„ с.Облешево, Ленче Јакимова – директор на О.О.У „Страшо Пинџур„ с.Соколарци
Сања Петрова и Емилија Анастасова од одделението за финансии во општината.

Записникот го води Марија Коцева – Соработник за имот на општината, соработка со НВО и месна самоуправа.

	Се стави на разгледување Записникот од четириесетата редовна седница.

-Сашо Донев: Мојот предлог беше сумата од 400 денари за наплата за собирање на смет заедно со ддв но не и наплата за одржување на канализација бидејќи во с.Уларци нема канализација.

- Сане Стојанов : мојата забелешка е во точка 4 јас не сум кажал дека постои депонии од свињарска фарма во Бурилчево. Во врска со контињерот кај гробиштата има поставено. Моторно возило има помало за изнесување на смет , но истото тоа не се користи за неговата намена туку се користи за други работи и ако продолжи да се користи за други намени полека ќе се уништи.
Предлогот да се изнесува смет на две недели беше предложено од моја страна а тоа го нема во записник.
Точка 8 по моето делумно читање на одговорот од Народниот Правобраниел имаше дискусија и тоа не е забележано.

-Слаџана Ангелова: во точка 1 за Ребаланас на Буџетот на општина Чешиново – Облешево за 2024 година, нели дотациите се зголемени јас тоа прашав. 
Во врска со сметот јас кажав дека луѓето кои што имаат многу малку смет и се по малку луѓе во фамилија не е изводливо да плаќаат толкава сума на пари.

-Франческо Наков : Луѓето што имаат 2 канти да плаќаат повеќе, јас тоа не кажав, тоа го кажа директорот а јас само потврдив.

Од присутни 10 членови на Советот во просторијата за време на гласањето, Записникот се усвои Едногласно.

	За четириесет и првата  редовна седница Претседателот го предложи следниот:



[bookmark: _GoBack]Дневен ред
1.Програма за екскурзии, излети,  и посети  на ООУ„Страшо Пинџур„ Соколарци за учебната 2024/2025 година.
2.Извешатај од самоевалуација на ООУ „Климент Охридски„ Облешево за период од 2022-2024 година.
3.Извештај за финансиско – матрејално работење на ЈПКД ,,Облешево,, за период од 01.07 – 30.09.2024 година.
4. Извештај за извршување на Буџетот на општина Чешиново – Облешево  за период од 01.01  - 30.09.2024 година.
5. Предлог – Програма за зимско одржување на локалните патни правци и улици на територијата на општина Чешиново – Облешево 2024/2025 година.
6. Одлука за спроведување постапка за јавно наддавање за продажба на административен деловен простор, сопственост на општина Чешиново – Облешево, во с.Облешевпо.
7. Извештај за реализација на Одлуки донесени на Советот на општина Чешиново – Облешево за период од 01.07. – 30.09.2024година.
8.Одлука за надомест на трошоци  за училишен оброк за деца од социјално загрозени семејства.
9.Одлука за отпис на обврска на конто 220000 ( обврски спрема разни добавувачи)
10.Одлука за отпис на побарување на конто 122000 ( побарување за закупнини од општински имот)
11.Предлози, прашања, барања
Дополнувања на дневниот ред.
-Марија Коцева
За оваа седница на советот имаме предлог дополнување на дневниот ред  со Програма за дополнување на Програмата за изработка на урбанистичко – планска документација и урбанистичко – проектна документација за 2024 година на подрачјето на Општина Чешиново – Облешево.

-Орце Митров
По барање на директорот О.О.У. „Климент Охридски„ с.Облешево предлагам да се надоплни дневниот ред со  Програма за екскурзии, излети,  и посети  на ООУ Климент Охридски„ Облешево за учебната 2024/2025 година.

Се премина на усвојување на Дневниот ред.
Од присутни 10 членови на Советот во просторијата за време на гласањето Едногласно се усвои Дневниот ред со дополнувањето.

По предлог на претседателот точката која што е дополнување на дневниот ред со  Програма за екскурзии, излети,  и посети  на ООУ „Климнет Охридски„ Облешево за учебната 2024/2025 година. преминува во точка  3.
Точките 3, 4,5,6,7.8,9,10,11  преминуваат во  точки 4,5,6,7,8,9,10,11,и 12.
 



1 Точка Програма за екскурзии, излети,  и посети  на ООУ„Страшо Пинџур„ Соколарци за учебната 2024/2025 година.
Директорката на училиштето дава објаснување на писмениот извештај за програмата за екскурзии, излети и посети, планирани се есенски екскурзии кои што се претставени во програмата која што ви ја имаме доставено ако имате некои прашања овде сум да дадам одговор на истите.
-Слаџана Ангелова: сакам да ве пофалам да ви кажам дека извештајот е преубав, објаснето се детално, читко и јасно.
Се премина на гласање.
Од присутни 10 членови на Советот во просторијата за време на гласањето Едногласно се донесе Одлука  за усвојување Програма за екскурзии, излети,  и посети  на ООУ„Страшо Пинџур„ Соколарци за учебната 2024/2025 година.
2 Точка Извешатај од самоевалуација на ООУ „Климент Охридски„ Облешево за период од 2022-2024 година.
Директорот дава извештај за програмата за самоевалуација. Воглавно се прави збир на позитивни и негативни страни  за работата, да се воочат слабостите, да се најде начин како иситите тие да се решат.
-Сане Стојанов: Предлог мерка  до двајцата директори да нема користење на мобилни телфони ни од страна на наставниот кадар ни од страна на учениците. Сметам дека децата се со слабо знаење јас не сум експерт за таа тема но се гледа дека децата се со слабо знаење.
-Јорданче Костадинов: Ние сме институција која врши отценување  на учениците, да можеби има ученици кои се послаби но имаме и ученци кои се со врвни резулатати. Отценувањето е просек и од слабите и добрите ученици. Ние имаме насоки од Министерствто за Образование по кои што се водиме и раководиме и не можеме да правеме отстапки од истите.
-Сане Стојанов: Дали од Министерството за Образование има насоки да не се повтараат ученици кои што не знаат да читаат и пишуваат:
-Јорданче Костадинов: Нема насоки туку правило кое што кажува дека учениците до 6 – то одделение не може да се повторуваат во ист клас.
-Слаџана Ангелова: дали имаме можност да се обезбеди кадар кој што ќе работи со деца кои што имаат посебни потреби, потребата од таков кадар е голема.
-Јорданче Костадинов : се отвара реална потреба за таков кадар, веќе имаме едно детенце  за кое што се чека извештај од комисијата, со кој што ќе се потврди дека е дете со посебни потреби, за тоа дете ќе мора да обезбедиме таков кадар за да може да има соодветна настава. Исто така потребата од логопед и дефктолог во училиштето е многу голема. Без такви кадри не ќе може да се функционира во иднина. Свеж пример е општина Зрновци која што преку општината има ангажирано и таков кадар.Можеби грешката е и наша што до сега не сме преложиле нешто такво. Добро  е советот да почне да размислува на таа тема а ние до следниот совет ќе спремеме такво барање.
-Слаџана Ангелова: Дали по систематизација има предвидено такво работно место?
-Јорданче Костадинов: До сега не, но оштината може да ангажира и да ги плаќа.
Сане Ангелов:Може да се оствари меѓуопштинска соработка  и тие кадри да ги користат и двете општини  и да ги плаќаат заеднчки.
Стојан Ангелов привремено ја напушти просторијата.

Се премина на гласање.
Од присутни 9 членови на Советот во просторијата за време на гласањето Едногласно се донесе Одлука  за усвојување Извешатај од самоевалуација на ООУ „Климент Охридски„ Облешево за период од 2022-2024 година .
3 Точка Програма за екскурзии, излети,  и посети  ООУ „Климент Охридски„ Облешево„ за учебната 2024/2025 година.
Јорданче Костадинов:  се извинувам што нема доставено програма за  овој совет, денес е доставена до архивата, пропусот не е наш туку на општинската администрација кои што не не известија навремено за советот. Исто и како лани нема некои измени во програмата за екскурзии, останува исто само имаме сега различни категории на ученици.Во мене ја имам прогрмата може и да ја погледнете ако сакате. Ново е само настава во природа за 5 то одделение.
-Слаџана Ангелова: Сакам да ја пофалам вашата работа, ептен  убаво, поучно и корисно беше екскурзијата во Квадарци. Децата беа среќни, задоволни и наградени.
Стојан Ангелов се врати во просторијата за состаноци.

Се премина на гласање.
Од присутни 10 членови на Советот во просторијата за време на гласањето Едногласно се донесе Одлука за усвојување на Програма за екскурзии, излети,  и посети   ООУ„Климент Охридски„ Облешево „ за учебната 2024/2025 година.
4 Точка Извештај за финансиско – матрејално работење на ЈПКД ,,Облешево,, за период од 01.07 – 30.09.2024 година.
Претседателот на Советот констатира дека нема присутен претставник од ЈПКД Облешево и нема доставено матрејали по кои може да се работи. Предлага точката да се одолжи за наредната седница на советот.
Од присутни 10 членови на Советот во просторијата за време на гласањето Едногласно се усвои предлогот на претседателот точка 4 Извештај за финансиско – матрејално работење на ЈПКД ,,Облешево,, за период од 01.07 – 30.09.2024 година се одлга за наредната седница на советот.


5 Точка Извештај за извршување на Буџетот на општина Чешиново – Облешево  за период од 01.01 - 30.09.2024 година.
-Во просторијата пристапија Сања Петрова и Емилија Анастасова од одделението за финансии во општината.

-Орце Митров: Пред да почнете со вашето излагање имам две прашања до вас како вработени во одделението за финансии.
Дали оваа точка е од значење за денешниот состанок за да го разгледаме и донесеме одлука по истото.
-Сања Петрова: Не, не е битно бидејќи јас овој извештај веќе го пратив во Министерството за Финансии.
-Орце Митров: Дали и кога ќе  биде исплатен паушалот за работата на советниците?
-Сања Петрова: Не знам, јас му кажав на Градоначалникот за Вашите барање но тој не ми даде потврда јас да ги исплатам средствата. Јас сама не можам да вршам трансакции без одобрение кога ќе каже Градоначалникот тогаш и ќе пушиме средства. И на мене ми стое мисла и обврска и јас сакам да ви се исплате но тоа не е  до мене се зависи од Градоначалникот.
Советот едногласно одлучи Седницата да биде прекината на неопределено време се додека не се исплати паушалот.


	Седницата се прекина  во 10.00 часот.
                                                     

                                                                          Совет на општина Чешиново-Облешево
                                                                                                Претседател
                                                                                                Орце Митров
2

